शेन वाटसन

शेन वाटसन रॉबर्ट (जनम 17 जून 1981 कय इप्सविच, क्वींसलैंड मा) यक ऑस्ट्रेलियाई क्रिकेट खेलाड़ी होंय। यन दाँया हाथ कय बल्लेबाज औ दाँया हाथ कय मद्धिम तेज गेंदबाज होंय। अंतरराष्ट्रीय क्रिकेट मा यन खास कइकै सलामी बल्लेबाज कय रूप मा बल्लेबाजी करा लैं, औ घरेलू मैचन में यन सलामी बल्लेबाजी कमै करा लैं।

यन आस्ट्रेलियाई क्रिकेट टीम मा आपन क्रिकेट करियर कय सुरुआत 2002 मा आपन पहिला एकदिवदसीय मैच दक्खिन अफ्रीका कय खिलाफ खेलिकै किहिन। एकदिवसीय टीम कय स्थायी सदस्य होवैक बावजूद, यन ऑस्ट्रेलिया कय ओर से बहुत कम टेस्ट मैच खेले हैं, टेस्ट क्रिकेट मा यनकै सुरुवात जनवरी 2005 कय सिडनी क्रिकेट ग्राउंड मा पाकिस्तान कय बिरुद्ध भै। ऑस्ट्रेलिया कय नामी टेस्ट आलराउंडर खेलाड़ी कय रूप मय मानि जायक बावजूद, ढेर चोटिल रहैक नाते यन टेस्ट टीम मा आपन जगह पक्का नाइ कइ पाइन। जबकी 2009 कय दूसरा छमाही से, वॉटसन टेस्ट क्रिकेट मा औस्ट्रेलियाई सलामी बल्लेबाज कय रूप मा साइमन कैटिच कय साथे बल्लेबाजी करैक सुरु किहिन। वॉटसन कय 2010 मा एलन बार्डर मेडल से सम्मानित कीन गै।

वॉटसन कय पत्नी ली फॉक्स स्पोर्ट्स कय ऑस्ट्रेलियाई प्रस्तुतकर्ता होंय। यन कयु मॉडलिंग सूट किहे हिन, जइसै 2009 औ 2010 कय मैन ऑफ क्रिकेट कैलेंडर औ अल्फा मैगजीन कय सूट।
सन्दर्भ

श्रेणी:क्रिकेट खेलाड़ी
श्रेणी:ऑस्ट्रेलियाई क्रिकेट खेलाड़ी